4. Que´l discutiniu ente "República Asturiana" o "República Española" ye agora bien falsu, en vista de la debilidá de les fuercies que dicen representar a la primera como a la segunda. Que se puen compartir oxetivos cuando vivimos nun Estáu llendáu de forma non mui estremada d´otres monarquíes "de baxa calidá democrática", y que ye mester nun perder enerxíes énte los braeros rivales, los "Patriotes Constitucionales" que mos quieren meter nuna triba de "Transición Permanente" y, poro, Inacabada. Que d´entre los de la esquierda española, hai quiciás un sector sinceramente confederalista col que ye posible y deseable apautar, pero que na propia Asturies nun esiste sinón ye a títulu personal, como se pudo comprobar nel su nulu sofitu a la Convocatoria que comentamos, y na ausencia de delles sigles qu´hai qu´anotar.